গফরগাঁওয়ে শ্যালো ইঞ্জিন বিস্ফোরণে কৃষক নিহত
ময়মনসিংহের গফরগাঁও উপজেলায় জমিতে সেচ দেয়ার সময় ডিজেলচালিত শ্যালো ইঞ্জিনের মোটর বিস্ফোরণে অগ্নিদগ্ধ কৃষক জাহাঙ্গীর আলমের (৩৫) মৃত্যু হয়েছে।







মঙ্গলবার রাতে ঢাকা মেডিকেল কলেজ হাসপাতালের বার্ন ইউনিটে চিকিৎসাধীন অবস্থায় তিনি মারা যান।




জানা গেছে,উপজেলার চরআলগী ইউনিয়নের বোরখালী চরের ক্বারী মোহাম্মদ আলীর ছেলে জাহাঙ্গীর শনিবার সন্ধ্যায় জমিতে সেচ দেয়ার জন্য শ্যালো মেশিনের ইঞ্জিন চালু করতে যায়। শ্যালো মেশিনের ইঞ্জিন চালু দেয়ার একপর্যায়ে মোটরটি হঠাৎ বিস্ফোরিত হয়।
এতে জাহাঙ্গীরের শরীরের বিভিন্ন স্থানে আগুন ধরে যায়। তার চিৎকারে স্থানীয়রা এগিয়ে এসে প্রথমে গফরগাঁও স্বাস্থ্য কমপ্লেক্সে এবং পরে ময়মনসিংহ মেডিকেল কলেজ হাসপাতালে ভর্তি করে। অবস্থার অবনতি হলে তাকে ঢাকা মেডিকেল কলেজ হাসপাতালের বার্ন ইউনিটে ভর্তি করা হয়। চার দিন মৃত্যুর সঙ্গে পাঞ্জা লড়ে মঙ্গলবার রাত ৮টায় জাহাঙ্গীর মারা যান।

ময়মনসিংহের গফরগাঁও উপজেলায় জমিতে সেচ দেয়ার সময় ডিজেলচালিত শ্যালো ইঞ্জিনের মোটর বিস্ফোরণে অগ্নিদগ্ধ কৃষক জাহাঙ্গীর আলমের (৩৫) মৃত্যু হয়েছে।